Diari Oficial de la Generalitat Valenciana


Sumari del DOGV 7946, del 29-12-2016 (2016/10341)

DECRET 191/2016, de 23 de desembre, del Consell, pel qual es concedeix la Distinció de la Generalitat a víctimes d'actes terroristes o en reconeixement per la lluita contra el terrorisme.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7946

Data del DOGV
:   29-12-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/10448


Data del document
:   23-12-2016

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 191/2016, de 23 de desembre, del Consell, pel qual es concedeix la Distinció de la Generalitat a víctimes d'actes terroristes o en reconeixement per la lluita contra el terrorisme. [2016/10420]  
El Consell, per mitjà del Decret 177/2003, de 12 de setembre, va crear la Distinció de la Generalitat com a reconeixement honorífic a les persones ferides o segrestades en actes terroristes, als cossos i forces de seguretat de l'Estat, policia de la Generalitat i policia local que s'hagen distingit en actuacions concretes en la lluita contra el terrorisme.  
  
Així mateix, aquesta distinció podrà atorgar-se a les entitats, a les associacions i, si és el cas, a les persones que hagen realitzat notòries activitats dirigides a pal·liar situacions personals o col·lectives de les víctimes i dels seus familiars més pròxims.  
En la Llei 1/2004, de 24 de maig, de la Generalitat, d'ajuda a les víctimes del terrorisme, s'especifica, en l'article 22, que el Consell, amb la valoració prèvia de les circumstàncies que concórreguen en cada cas, podrà concedir a les víctimes i també a les institucions o entitats que s'hagen distingit per la seua lluita i sacrifici contra el terrorisme, les distincions i honors previstos en el Decret 29/1986, de 10 de març, modificat pel Decret 177/2003, de 12 de setembre, com a mostra de solidaritat i reconeixement de la societat valenciana i el seu govern.  
  
El Consell, per mitjà del Decret 63/2009, de 8 de maig, va aprovar el reglament que regula el procediment de concessió de la Distinció de la Generalitat a persones ferides o segrestades en actes terroristes i a persones físiques, entitats i institucions, com a reconeixement dels serveis prestats en la lluita contra el terrorisme o en el procés d'integració de les víctimes.  
Amb aquestes distincions es garanteix el fidel compliment de la voluntat de la societat valenciana i del Consell de retre homenatge a les persones que, amb la seua lluita contra el terrorisme, amb el seu suport a les víctimes o amb el seu patiment personal, han contribuït a la defensa dels valors democràtics, permetent una convivència en pau i llibertat.  
Per això, a proposta del president de la Generalitat, i amb la deliberació prèvia del Consell, en la reunió de 23 de desembre de 2016,  
  
  
DECRETE  
  
Article únic. Concessió de la Distinció de la Generalitat  
Concedir la Distinció de la Generalitat a les víctimes d'actes terroristes següents:  
Juan Vicente Gascó Fullera  
Manuel Herrera Escalante  
José Vicente Martí Vera  
Rodrigo Ordóñez Ancio  
Eusebio Saiz Eslava  
Jesús Vera Arévalo  
Jesús Viera Barranco  
  
  
DISPOSICIÓ FINAL  
  
Única. Efectes  
Aquest decret tindrà efectes des de l'endemà de la seua publicació en el Diari Oficial de la Generalitat Valenciana  
  
València, 23 de desembre de 2016  
  
El president de la Generalitat,  
XIMO PUIG I FERRER